Eelnõu

### NARVA LINNAVALITSUS

KORRALDUS

Narva 31.10.2018 nr \_\_\_\_\_\_\_

**Volituse andmine kommertsliini sõiduplaani kinnitamiseks**

1. **Asjaolud ja menetluse käik**

Atko Bussiliinid AS esitas Narva Linnavalitsuse Linnamajandusametile 23.10.2018. a ühistranspordiseaduse § 42 lõike 3 punkti 1 alusel taotluse kinnitada eriotstarbelise kommertsliiniveo lepingu nr KVBUR-136-186 sõiduplaanid.

Ühistranspordiseaduse § 4 lg 4 kohaselt kommertsliinivedu on liiniloa või tellijaga sõlmitud lepingu, välja arvatud avaliku teenindamise lepingu alusel korraldatav sõitjatevedu.

Kuna Narva Linnavolikogu 17.11.2016 määrusega nr 25 vastu võetud Narva Linnavalitsuse Linnamajandusameti põhimäärus ei anna selget volitust eriotstarbelise kommertsliini sõiduplaani kinnitamiseks, tuleb anda linnavalitsuse volitus ametile haldusaktiga.

1. **Õiguslikud alused**

Ühistranspordiseaduse § 42 lõike 3 punkti 1 kohaselt liiniloa annab ja sõiduplaani, sealhulgas eriotstarbelise kommertsliini sõiduplaani kinnitab valla- või linnavalitsus või tema volitatud valla või linna ametiasutus bussi-, trammi- ja trollibussiveoks valla- või linnaliinil.

1. **Otsus**

3.1. Volitada Narva Linnavalitsuse Linnamajandusametit kinnitama kommertsliinide sõiduplaanid.

1. **Rakendussätted**
	1. Narva Linnakantseleil teha korraldus teatavaks Narva Linnavalitsuse Linnamajandusametile.
	2. Korraldus jõustub seadusega sätestatud korras.
	3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Tarmo Tammiste Ants Liimets

Linnapea Linnasekretär